ms en en en en id en en fr ms ca id en en en id en en fr ms ca ms ms ms ar ms id id ms tr id id id id id id ms ar id en ms id id id id id ms ms id id id id id id ms id id ms ms en en en en de en en nl en en en id id ms en id en id en ms fr en id id en en en id en fr en id en pl en id en eo en ms id en en ms en ms en ms en id en en en ms ms id en ms en en en fa en en en en en en es en en ms en fr en en en en en id en en
Mengadabkan Orang Mengaji – Saifulislam.Com
Monday , September 5 2022
قال يا موسى إني على علم من علم الله علمنيه الله لا تعلمه وأنت على علم من علم الله علمكه الله لا أعلمه
“Wahai Musa, sesungguhnya aku mempunyai ilmu daripada ilmu Allah yang diajarkan-Nya Dia kepadaku yang tidak engkau ketahui. Dan engkau pula mempunyai ilmu daripada ilmu Allah yang diajarkan-Nya Dia kepadamu yang tidak aku ketahui!” kata Khidir.
Hamba Allah yang soleh itu disifatkan sebagai seorang yang lebih mengetahui, berbanding Musa.
Musa menempuh perjalanan yang panjang mencarinya.
Khidir, yang bakal mengajarnya sesuatu yang tidak diperolehinya daripada guru yang lain.
Musa amat berkehendakkan bimbingan Khidir.
Tetapi Khidir memposisikan Musa pada tahap yang istimewa. Bukan tinggi atau rendah, tetapi SAMA.
Antara yang mengajar dan yang belajar, bukan antara yang lebih tahu dengan yang kurang tahu. Tetapi kita boleh saling belajar antara satu sama lain.
Ia seperti akhlaq Rasulullah sallallaahu ‘alayhi wa sallam. Biar pun Baginda seorang Rasul, murabbi, guru, semulia-mulia insan dan makhluq ciptaan Allah, Baginda membahasakan mereka yang belajar dengannya sebagai SAHABAT.
Bukan murid, bukan orang suruhan, bukan orang bawahan. Jauh sekali untuk mereka itu disuruh mencium tangannya atau memuliakan Baginda, lebih daripada hakikat yang paling Baginda gemari, bahawa dirinya adalah ABDUHU dan RASULUHU.
Semasa Khidir dan Musa memulakan perjalanan mereka, Hadith  3220 di dalam Sahih al-Bukhari menyambung kisah.
فلما ركبا في السفينة جاء عصفور فوقع على حرف السفينة فنقر في البحر نقرة أو نقرتين قال له الخضر يا موسى ما نقص علمي وعلمك من علم الله إلا مثل ما نقص هذا العصفور بمنقاره من البحر
Datang seekor burung, hinggap di tepi kapal yang mereka naiki. Burung itu mematuk setitik atau dua titik air laut yang yang luas.
Khidir menarik perhatian Musa.
“Wahai Musa, tidaklah ilmuku dan ilmumu mengurangkan apa-apa daripada ilmu Allah seperti titisan air oleh patukan burung itu tadi berbanding air laut yang luas ini” ujar baginda.
Khidir menetapkan asas yang tiada khilaf, bahawa kita semua perlu menginsafi kelemahan diri. Biar bertambah sebanyak mana pun ilmu, kita masih dan kekal hamba-Nya. Jangan lupa merendah diri.
Andai ilmu itu diumpamakan seperti air, maka sudah tentu tanah yang paling rendah, bakal menakung air terbanyak. Rendahkanlah diri, nescaya rahmat Allah akan berpihak. Beroleh kurnia ilmu yang membentuk akhlaq.
Apabila kita belajar agama secara formal di universiti-universiti, tidak ada subjek yang khusus mengajar tentang akhlaq, tentang adab. Tiada subjek bernama AKHLAQ 101. Pengajian akan langsung menjurus kepada menghuraikan disiplin-disiplin ilmu serta tidak mensesiakan masa melainkan mesti diguna untuk menguasai ilmu dan faham akan butiran maksudnya.
Jika akhlaq tidak diajar, di manakah pelajar ini boleh belajar tentang akhlaq?
Siapa yang mahu mengadabkan mereka?
Atau dibiarkan sahaja mengaji menjadi pandai, tetapi akhlaq tidak terbeza daripada yang jahil tidak mengaji?
Terkenang saya kepada guru-guru yang pernah mengajar kami. Ramai dari kalangan mereka, dalam mengejar silibus untuk disempurnakan pengajaran dan pembelajaran sebagai amanah, mereka akan mengadabkan kami, sama ada secara langsung atau tidak langsung. Secara sedar atau sebaliknya.
Belajar ilmu bukan sekadar belajar ilmu dan mengajarnya pula.
Ilmu mesti beriring dengan Rahmat Allah.
Ilmu penunduk, yang menundukkan mereka yang mempelajarinya agar merendah diri, dan mulia diri sejajar dengan bertambah pengetahuan yang dipelajari.
Di dalam masyarakat kita hari ini, para ustaz, pendakwah, pensyarah, guru, ada tanggungjawab bukan hanya pada memandaikan hadirin dengan ilmu yang diajar, tetapi masyarakat mengaji ini perlu kepada adab.
Dengan adab seorang guru.
Jangan nanti menjadi kebiasaan, yang lebih mengajinya, kurang beradab pula.
Tags adab al-kahf ibrah ilmu khidir mengaji musa tafsir
Previous Gertakan Khidir Terhadap Musa: Dua Kali Sabar Demi Ilmu
Next Wal-‘Asr: Memerah Sebuah Usia
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
29/10/2012 at 7:23 PM
Menjadi gelas yang kosong, bukan gelas yang penuh~
30/10/2012 at 5:15 AM
Orang tua-tua berkomentar (saya dengar kat balik pintu) : Sekolah tinggi tapi tak cerdik…inilah mesej Ustaz ya…Moga Allah rahmati kita dengan ilmu dan adab…
30/10/2012 at 8:05 AM
30/10/2012 at 8:31 AM
Masa sekolah agama dulu, subjek akhlak lah yang paling mudah hendak score jika hendak dibandingkan dengan subjek-subjek lain seperti, muamalat, faraid, tauhid, bahasa arab, ibadat, Al Quran dan juga Sirah.
Namun dalam dunia sebenar tidak begitu kan ustaz. Akhlak memang mudah untuk dipelajari tetapi hakikatnya sangat susah untuk diamalkan. Susah sangat… sebab tu ramai yang berilmu tapi makai ramai yg krg beradab.
30/10/2012 at 12:20 PM
Teringat semasa mengaji quran dengan sorang guru al-quran di Kelantan. Alhamdulillah, ana sempat lalui saat tu…Adab menghormati guru, dicernakan memalui khidmat yang diberikan oleh anak murid seperti menyapu halaman rumah guru, beri makan haiwan ternakan guru, dll. Guru mengajar tanpa syarat, dan murid menawarkan khidmat-khidmat tersebut sebagai terima kasih atas keikhlasan guru……Cantek sungguh….
30/10/2012 at 12:23 PM
25/11/2012 at 9:15 PM
saya pernah ditegur oleh warden cikgu perempuan yg dtg ke dorm membuat spot check. Kata cikgu tu, “kalau gaya lipat selimut macam ni, ada hati nk jaga anak dara orang.”
hakikatnya belakang rumah cikgu tu sendiri penuh berdaki dengan habuk sampai hitam berminyak. masa kecik dulu, sy panjat tingkap rumah utk lap kotor daki2 habuk tu walaupun mak tak pernah suruh.
cikgu tu ckp tanpa memandang dirinya sendiri. dan jika saya diberi peluang berjumpa dgn cikgu tu, pasti saya akan memintanya mengajarkan saya bagaimana cara melipat selimut dengan betul kerana sehingga kini saya belum pun menjaga anak dara org.
Pingback: Seminar Ibrah Surah al-Kahf: Sebuah Rawatan Sistemik | Saifulislam.Com 2.0
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved